കെട്ടിടങ്ങള് പൊളിച്ചുനീക്കിത്തുടങ്ങി പൂര്ത്തീകരണത്തിലേക്ക് പാലാ ബൈപ്പാസ്... പാലാ: പാലാ ബൈപ്പാസ് പൂര്ത്തീകരണത്തിന്റെ ഭാഗമായി കെട്ടിടങ്ങളുടെ പൊളിച്ചുനീക്കലും മണ്ണ് നീക്കാനുള്ള നടപടികള്ക്കും തുടക്കം കുറിച്ചതായി മാണി സി.കാപ്പന് എം.എല്.എ അറിയിച്ചു. ലേല നടപടികള് പൂര്ത്തീകരിച്ചു കൈമാറിയ കെട്ടിടങ്ങള് ഇന്നലെ പൊളിക്കാന് തുടങ്ങി. ളാലം പള്ളി മുതല് സിവില് സ്റ്റേഷന് വരെയുള്ള ഭാഗത്തെ നവീകരണത്തിനാണ് തുടക്കമായത്. പാലാ ബൈപ്പാസ് നേരത്തെ യഥാര്ത്ഥ്യമായെങ്കിലും സ്ഥലം ഏറ്റെടുക്കാന് നിശ്ചയിച്ച വില നിര്ണയത്തിലെ അപാകതകള് ചൂണ്ടിക്കാട്ടി 13 സ്ഥലമുടമകള് കോടതിയെ സമീപിക്കുകയായിരുന്നു. ഇതേതുടര്ന്ന് ബൈപാസ് പൂര്ത്തീകരണം തടസപ്പെടുകയായിരുന്നു. ളാലംപള്ളി ജംഗ്ഷന് മുതല് സിവില് സ്റ്റേഷന് വരെയുള്ള ഭാഗത്താണ് റോഡിന് വീതിയില്ലാതെ വന്നത്. സ്ഥലമേറ്റെടുപ്പ് കേസില് കുടുങ്ങിയതോടെ നടപടികള് നിലച്ചു. പിന്നീട് മാണി സി.കാപ്പന് എം.എല്.എ ആയതോടെയാണ് തുടക്കംകുറിച്ചത്. മാണി സി കാപ്പന് വിഷയം മുഖ്യമന്ത്രി പിണറായി വിജയന്റെ ശ്രദ്ധയില്പ്പെടുത്തിയിരുന്നു. തുടര്ന്നാണ് 10 കോടി10 ലക്ഷം രൂപാ സര്ക്കാര് പദ്ധതിക്കായി അനുവദിച്ചത്.